HTG INFO

Juhtkond tänab
•	kooli vilistlast, TÜ keemia instituudi doktoranti Darja Lavõginat, kes juhendas Madis Hurti ja õnnitleb õpilaste teadustööde riikliku konkursi juhendajapreemia puhul.
Õppetöö
•	V perioodi infominutid toimuvad järgmistes ruumides:
10.a - 102	11.a - 303	12.a - 141
10.b - 136	11.b - 135	12.b - 144
10.c - 203	11.c - 105	12.c - 227
10.d - 202	11.d - 213	12.d - 217
10.e - 107	11.e - 139	12.e - 225
•	V perioodi söögivahetunnid. 
I vahetunnil (pärast 3. tundi): 10.c, 10.d, 10.e, 11.c, 11.e
II vahetunnil (pärast 4. tundi): 10.a, 10.b, 11.a, 11.b, 11.d
12. klasside õpilased lõunatavad neile sobival ajal söökla lahtiolekuaegadel
•	12. klasside õpilastel on võimalus osa võtta kehalise kasvatuse tundidest reedeti 3.-4. ja 5.-6. tunni ajal.
Riigieksamid
•	Laupäeval, 24. aprillil on eesti keele riigieksami tõttu koolimaja eksamiga mitteseotud inimestele suletud. Eksaminandid pääsevad koolimajja alates kella 9.00st.
•	Kolmapäeval, 28. aprillil kell 10.00 – 14.00 viiakse ruumides 220 ja 221 läbi ühiskonnaõpetuse riigieksam. Sel päeval ei helise koolikell ning läbikäiguks on suletud eksamiruumide ees asuv koridor.
Õpetajad
•	Reedel, 16. aprillil seiklesid õpetajad kanuumatkal Soomaal.
•	Kolmapäeval, 21. aprillil külastab Kaia Raig Tartu koolipsühholoogide ja logopeedidega Pärnu õppenõustamiskeskust.
•	Reedel, 23. aprillil osalevad Aime Punga ja Ott Ojaveer uue õppekava arutelul, psühholoog K. Raig Tartu haridusosakonna korraldataval supervisioonil.
•	
Nr. 28
21. aprill 2010

Õpetaja Priit Parisoo on reedel, 23. aprillil koolitusel. Tema tunde asendab õp. Anneli Saarva.
•	Esmaspäeval, 26. aprillil osaleb õppealajuhataja Aime Punga koolinõunike teabepäeval haridus- ja teadusministeeriumis.
Teated
•	Viimase koolikella aktus toimub neljapäeval, 22. aprillil kell 14.00 kooli aulas. Kell 13.50 palutakse abiturientidel koguneda aatriumisse. Pärast aktust algab abiturientidel klassijuhatajatund, kus antakse kätte lõpualbumid, millele järgneb lennu pildistamine aulas. Klassijuhatajatunnid toimuvad järgmistes ruumides:
12.a – 213 (S. Oks)
12.b – 144 (K. Punga)
12.c – 139 (L. Jõgi)
12.d – 225 (A.-L. Jõgi)
12. e – 202 (A. Roots)
Aktuse päeval abituuriumil õppetööd ei toimu, 10. ja 11. klassidel toimub kuus esimest tundi tavapärastel aegadel.
•	V perioodi valikkursused algavad reedel, 23. aprillil.
Õpioskuste kursusele on oodatud kõik 10. ja 11. klasside õpilased, kes tunnevad, et paremad teadmised oma võimekusest, motivatsioonist ja selle kujundamisest, mälust ja meeldejätmisest, aktiivsest kuulamisest, teadmiste kontrollidele vastamisest ja paljust muust sellisest aitaks neil tulevikus vähema vaevaga ja paremini õppida.
Ajaloo eksamikursuse läbimine on kohustuslik 11. klasside õpilastele, kes 2011.a. kevadel soovivad sooritada ajaloo riigieksamit.
•	Õppeekskursioonile Tapa Väljaõppekeskusesse saab huvijuhi juures registreerida kuni 23. aprillini.
•	Esmaspäeval, 26. aprillil pildistatakse 11. klasse Jaani kiriku ees järgmistel kellaaegadel:
11.40 - 11.a
11.50 - 11.b
12.00 - 11.c
12.10 - 11.d
12.20 - 11.e
•	20. maiks oodatakse Hugo Treffneri Gümnaasiumi õpilastelt taotlusi Mauruse stipendiumile. Täpsema info stipendiumi eesmärgi ning taotlemise tingimuste kohta leiate kooli kodulehelt.
•	Ilmunud on ajakirja "Akadeemiake" uus number, millele on kaastööd teinud neli eelmisel aastal kooli lõpetanud treffneristi - Kai Tiitsaar, Karl Haljasmets ja Ants Siim ning Riinu Ots.
•	MTÜ Ökokratt kuulutab välja õpilaste digifotokonkursi "Kevadärevus". Tööde esitamise tähtaeg on 31. mai 2010. Vaata lisa: www.okokratt.ee
•	23. aprillil kell 16-19 muutub Küüni tänav kunstitänavaks. Linnavalitsus pakub tasuta kunstikrunte. Lisainfo www.tartu.ee ja registreerumine 22. aprillini aadressil Kristel.Altosaar@raad.tartu.ee. 
Olümpiaadid ja võistlused
•	Madis Hurt (12.b) pälvis 2010. aasta õpilaste teadustööde riiklikul konkursil I preemia tööga "Fasudili ja oligo-(D)-arginiini konjugaadi ARC-3000 süntees ja bioloogiline iseloomustamine". Lisaks auhinnale on Madisel võimalus osaleda Euroopa Liidu noorte teadlaste konkursil 2010. aasta septembris Lissabonis ning noorte teadusmessil Intel ISEF 2011 Los Angeleses.
•	13. aprillil Tallinna Saksa Kultuuriinstituudis/Goethe Instituudis toimunud väitluses "Jugend debattiert international" pääses Lille Kurvits (11.c) edasi finaali, mis toimub 28. aprillil Tallinnas. 23.-27. aprillini osaleb ta finalistide koolitusel Riias, mida korraldab sealne Goethe Instituut. Oliver Taul (11.c) sai eduka väitlemise eest tänukirja.
•	Alvar Parvelo (11.b), Meelis Kasearu, Riho Koop, Siiri Mägi ja Agnes Vask (kõik 12.a) võitsid elektriringide moodustamise õppekomplektiga "Surakas" TTÜ tootearenduse ja -disaini kursuse lõputööde võistluse.

Koostöö ülikoolidega
•	Sotsiaal- ja haridusteaduskonna erialadele sisseastujad ja kõik huvilised saavad aprilli lõpuni internetis katsetada akadeemilise testi 
täitmist. Testi elektrooniliseks täitmiseks tuleb registreerida end kasutajaks keskkonda http: // inditel.ee/kaemus. Uuringute lehel 
sisestada kood sisse2010. Testi täitmisega seotud küsimustele vastatakse aadressil karin.taht@ut.ee
•	Alates 2010. aasta sügisest on TTÜ ehitusteaduskonna, energeetikateaduskonna ja mehaanikateaduskonna esimese aasta õpet 
võimalik läbida TTÜ Tartu kolledžis. Vaata lisa HTG kodulehelt (link „Koostöö ülikoolidega“) või küsi Anna-Liisa Jõgi käest.
•	TTÜ mäeinstituut ootab suvepraktikale. Lisainfo HTG kodulehelt (link „Koostöö ülikoolidega“) või Anna-Liisa Jõgilt.
•	Kolmapäeval, 21. aprillil kell 16 peab Tartu Ülikooli aulas ametisse astumise loengu teemal "Infoajastu «munad ja kanad»: küsimusi noorte sotsialiseerumisest tänapäeva ühiskonda" meediauuringute professor Veronika Kalmus. Loengut on võimalik jälgida ka internetiülekandena aadressil http://video.ut.ee/. Huvilised on oodatud.
•	TÜ kutsub õpilasi 23. aprillil kell 18.00 Ülo Vooglaiu loengule "Kas ja miks on mõtet käia ülikoolis". Loeng toimub Vanemuise 46 auditooriumis.
•	TÜ loodusteadusliku didaktika lektoraat kutsub osalema üle-eestilisel võistlusel "Noor teadlane". Võistlus toimub veebipõhises õpikeskkonnas, osalema oodatakse kaheliikmelisi võistkondi ning võistlus lõpeb 23. mail. Registreeri end ja alusta võistlust: http://bio.edu.ee/teadlane
Sport
•	Moorits Mihkel Muru osales 10. aprillil Elva meistrivõistlustel kiirmales ja saavutas noorte arvestuses I koha.
•	18. aprillil toimunud Tartu koolide III lahtistel karikavõistlusel kiirmales saavutas HTG võistkond (Dmitri Valiulin 11.b ja Moorits Mihkel Muru 10.b) I koha. Individuaalarvestuses oli Moorits Mihkel Muru teine ning 16-aastaste vanusegrupis parim.
•	Märjamaal toimunud Eesti juunioride meistrivõistlustel kreeka-rooma maadluses võitis kehakaalus ~84kg hõbemedali Vahur Steinberg (12.b). Meelis Steinberg (10.b) tuli samas kehakaalus 8. kohale.
•	Esmaspäeval 19. aprillil lõppes Saku Gümnaasiumis VII spordimälumäng 
"Bumerang 2010“. Meie võidukasse meeskonda kuulusid Madis Hurt, Robert Oppar, Kristjan Remmelkoor ja Jaak Sõnajalg (kõik 12.b), kes kogusid 65 punkti. HTG-le järgnesid C.R.Jakobsoni Gümnaasium 58 punkti ja Vinni-Pajusti Gümnaasium 52 punktiga. Kokku osales finaalis 15 kooli.
Kooliarsti teated
•	19.-25. aprillini on südamenädala ürituste raames kõigil soovijatel võimalus arstikabinetis mõõta vererõhku. Stendilt saab lugeda nõuandeid, kuidas hoida oma süda tervena.
•	Jätkub vaktsineerimine puukentsefaliidi vastu. Vaktsiin on tasuline.
•	21. aprillil on medõde koolitusel ning arstikabinet suletud.
Söökla teated
•	Maikuu toiduraha maksta ülekandega hiljemalt 28. aprilliks. Maikuu koolitoidu maksumus: 
tava- ja taimetoit 21 päeva x 18.- = 378.-, 
poisteports 21 päeva x 25.- = 525.-. 
Maikuu toidutalonge saab kantseleist 29. ja 30. aprillil.
Eelteade
•	Sel aastal on kooliteatri õhtu neljapäeval, 13. mail kell 17.00 Genialistide Klubis. Pääsmeid hinnaga 25.- saab osta nii näiteringide juhendajatelt kui ka huvijuhilt alates 3. maist.